Sfiha

Sfiha ( ) neu sfeeha yn ddysgl sy'n cynnwys bara fflat wedi'i goginio â briwgig, gyda choron o gig oen, nionyn, tomato, cnau pîn a sbeisys. Mae'r pryd hwn i'w gael yn draddodiadol yng ngwledydd y Levant,  ac mae ganddo gysylltiad agos â manakish a lahm bi 'ajin.

Mae Sfiha wedi dod yn boblogaidd ym Mrasil, lle mae'n cael ei adnabod fel esfiha neu esfirra, ar ôl cael ei gyflwyno gan fewnfudwyr o Syria a Libanus.

 Hanes 
Mae bara fflat wedi bod ar fyrddau'r Cilgant Ffrwythlon ers cynhanes. Maent wedi cael eu coginio ar arwynebau poeth fel cerrig, plât sajj metel, tabŵn, neu tandoor ers cyn cof. Yn y byd Arabaidd canoloesol, gyda datblygiad y popty neu'r ffwrn, daeth amrywiaeth eang o fara gwastad wedi'u pobi ynghyd â stwffin neu dopiau, gan gynnwys sfiha, a'u lledaenu dros hyd a lled yr Ymerodraeth Otomanaidd.

 Prif gynhwysion 
Mae gan bob teulu eu dewis eu hunain ar beth i'w ychwanegu at y cig. Yn Libanus, y prif gynhwysion yw: cig, winwns, tomatos, cnau pîn, halen, pupur, a chyflasynnau fel sinamon, sumac, neu driog y pomgranad. Mae rhanbarth Baalbek yn arbennig o adnabyddus am ei sfiha. Yn Syria, Palestina, a Gwlad yr Iorddonen, caiff y sfiha ei gyda brgoginio yn yr un modd, gyda briwgig neu gig oen, yn ychwanegol at berlysiau a sbeisys, gyda thomatos, winwns a chynhwysion eraill.

Ym Mrasil mae'r Esfihas yn cael eu pobi mewn popty a gallant fod yn fara gwastad wyneb agored tua 4 modfedd mewn diamedr gyda haen o cig ar y top, neu wedi'i blygu i mewn i grwst trionglog. Gellir cael topiau amrywiol, gan gynnwys caws, ceuled, cig oen, cig eidion neu lysiau.

 Gweler hefyd 

 Rhestr o fara fflat
 Lahmajoun
 Bara tabwn

 Cyfeiriadau 

Categori:Coginiaeth Israel
Categori:Coginiaeth Syria
Categori:Coginiaeth Palesteina
Categori:Coginiaeth Libanus
Categori:Coginiaeth Gwlad Iorddonen
Categori:Coginiaeth Irac
Categori:Wicibrosiect Palesteina